Deg 1915, Belɛid yesɛa setta n yiseggasen, yemma-s teǧǧa aselmed tedda-d d urgaz-is d warraw-is s Aẓru Uqellal deg lɛerc n At Mangellat di Micli. Yuɣ d tinna i d taddart-nsen, taddart n baba-s. Yekcem ɣer uɣerbaz, dinna deg uẓru, almi yesɛa 11 n yiseggasen. Syen iṛuḥ ɣer Fransa, ɣer gma-s Muḥend Saɛid. Yeqqim di tmurt n Paris setta n yiseggasen. Tawennaṭ d uselmed deg Paris, rnan-as i Belɛid leḥdaqa d lefhama, tin ɣer-s llin-as allen-is, yuɣal isel i ccna aked lfen. Belɛid yuɣal d Robert di Fransa, ladɣa imi ula deg ṣṣifa-s d uzyin imal ɣer lewṣayef n yiṛumyen.